
1 Potpuni oprost za članove Bratovštine presv. Krunice te za sve vjernike, ako 
pohode dominikansku crkvu. 

2 Dva potpuna oprosta za članove Bratovštine presv. Krunice: a) ako pohode 
crkvu Bratovštine; b) ako prisustvuju ophodu i pohode oltar Bratovštine. Također 
potpuni oprost za članove Trećeg Reda i Bratovštinu Imena Isusova. 

3 Potpuni oprost za članove Bratovštine presv. Krunice te za sve vjernike, ako 
pohode dominikansku crkvu. 

4 Potpuni oprost za članove Bratovštine Imena Isusova. 

5 Potpuni oprost za članove Žive Krunice. ? 

6 Potpuni oprost za članove Trećeg Reda i za sve vjernike, ako pohode 
dominikansku crkvu. 

7 Potpuni oprost za sve vjernike, ako redovito mole u društvu s drugim trip u ^ 
sedmično po jedan dio presv. Krunice. 


Gospina Kirnmca 

GOD. XXVI. ZaGRE B, SIJEČANJ 1941 BROJ l 


ISUS 

»7 reče joj anđeo: Ne boj se Marijo, jer si našla 
milost u Boga. Evo začet č e š i rodit č e š sina, i na- 
djeni mu ime Isus«. (Luk. 1, 30-31.) 



Djetić Isus 

(Rad nepoznatog španjolskog umjetnika) 


Isus! Ime, što ga samo nebo dade. Kad su naime Marija i Josip 
malo božanska Dijete, koje se je osam dana ranije bilo rodilo, nosili 
u hram na obrezanje, nijesu bili u brizi, koje če ime da mu dadu. 
Sam vječni Otac vodio je brigu o imenu svoga vječnog jedinorođenog 
Sina. Kad je naime vjesnik Gabriel došao u Nazaret k čistoj i po- 
niznoj Djevici, nosio je ujedno poruku o imenu Božjeg i Marijinog 
djeteta . Anđeo naime bez kolebanja veli Mariji: » Nadjeni mu ime 
Isus!« 

Kad je dakle to ime samim Bogom odabrano, jasno je da nema 
uzvišenijeg, moćnijeg, ljepšeg i slađeg imena od toga. Suvišno bi 
dakle bilo govoriti o odlikama i prednostima tog imena. U tome je- 
dinom imenu je sve. Sva sreća ljudi i sva radost anđela . Apostol 
Pavao veli, da nema drugog imena datog ljudima, u kojemu oni 
mogu da' se spase, nego jedino to ime. To je dakle ime naše spa- 
senje. Naše spasenje od grijeha i svakog drugog zla , koje samo može 

da nas ovdje na zemlji snađe. Spas svakog pojedinca od nas i spas 
cijelog ljudskog roda. 

Crkva je to potpuno shvatila . U cijeloj svojoj dugoj povijesti. 
Crkva kao cjelina i pojedinici vjernici kao udovi toga mističnog Kri- 
stova tijela. Zato i pjeva Crkva tome imenu najzvonkije pjesme. Zato 
i zaziva ona njega najmilijim zazivima. Zato mu i određuje posebni 
blagdan. Zato ga i okružuje u svetoj liturgiji tolikim sjajem , tolikim 
pouzdanjem i tolikom ljubavlju. A vjernici se opet natječu, kako 
bi sto više proslavili ovo ime. Kako bi im ono uvijek bilo na usnama! 
Ali nadasve u srcu! Vjernici su tako radili uvijek. Sveci nadasve. 
I davni i moderni sveci. I sv . Augustin, i sv. Bernard, i sv . Bernardin 
Sijenski, i Henrik Suzo, i Tereza Avilska, i Margareta Alacoque, 
i Terezija od Malog Isusa. Spomenusmo samo njih. Ali kao da nema 
sveca, koji nije bio napose pobožan ovom imenu. Svi su oni potpuno 
shvatili snagu i ljepotu ovoga imena. Sv. Bernardu, na primjer, kad 
govori o Isusovu Imenu, teče riječ kao med slatka, buči kao žubor 
potočni, zvonko ječi zanosna kao sama pjesma . . . 

Da nižemo dalje primjere i dokaze? 

Zaista je suvišno . Radije zato idimo u mi za njihovim primje- 
rom. Neka i nama u Imenu Isusovu bude sadržan smisao života! 
Neka ono bude naša lozinka! Neka to ime bude jednom riječju naš 
životni i radni program! 

Tako neka to bude u čitavom našem životu! U svim časovima, 
i mučnim i ugodnim, i bolnim i slatkim našega života. Uvijek neka 
ono bude sa strahopočitanjem na našim usnama! Kad nam duša bude 
plivala u sreći i miru, koji imaju svoj postanak u vrhunaravskim 
izvorima, neka spominjanje i zazivanje tog imena bude dokaz naše 
zahvalnosti. A kad nam se srce bude možda cijepalo u svakojakim 
nevoljama, borbama i bolima, neka to ime bude balzam na naše rane - 
I neka bude ujedno zalog i nada konačne pobjede, konačnog mira 
i sreće , . . 

U čitavom dakle našem životu nek bude tako! U svim danima 
i u svim godinama. Ali nadasve upravo sada, na početku godine. 
Na čelu ove godine, koja nastaje, nek se blista ime: Isus! Ono neka 
bude na osvitu svih naših nada! Neka bude na vrhuncu svih naših 
želja i neka bude u središtu svih naših ljubavi! 

1 noseći tako to ime u duši, u sjećanju i u srcu kroz svoj život, 
donesimo ga sve do kraja života . . . Radosno, odano, neokaljano . . . 
I molimo dobrog Isusa i njegovo Ime f da kao što su nas pratili u 
životu , ne ostave nas ni na smrti. Isus neka bude uz nas, kad se 
budemo imali rastajali • od svijeta i života ... Kad budemo na kraju 
godina i dana, što nam ih je Providnost dosudila... Tada nadasve ! 
I neka nam bude udiljeljena milost umrijeti zazivajući to slatko i 
moćno ime . . . Nek to ime bude zadnje , što ćemo ga zazvati u životu! 
A onda opet prvo u vječnosti! Prvo i jedino! L. 

PAPA JE MOLIO, I MI SMO MOLILI S NJIME! 

(Molitvena nedjelja 24, studenoga 1940.) 

Pozivu Svetog Oca pape Pija XII., da zadnju nedjelju crkvene 
godine, da naime 24. studenoga, posveti molitvi, žrtvi zadovoljštini, 
odazvao se je cijeli katolički svijet. Intencija Svetog Oca je bila, da 
napose tog dana jurišamo na srca božanskog Spasitelja, nek se smi- 
luje zavađenom i zaraćenom čovječanstvu te što prije svim narodima 
sjevne žuđena zora smirenja u istinskoj pravdi i ljubavi. 

Sam Sveti Otac dao je svima primjer. U crkvi sv. Petra, tu do 
groba Apostolskog Prvaka, odslužio je on toga dana sv. Misu, kojoj 
su prisustvovali uz nedogledno mnoštvo vjernika također predstav- 
nici naroda, koji imaju svoje zastupnike kod Svete Stolice. Tom pri- 
likom je održao također prekrasnu propovijed, u kojoj je izlio bol 
svoga rastuženog očinskog srca nad zabludama i nad bijedom sve 
svoje ljubljene djece, svih članova ljudskoga društva, za koje njegovo 
srce tako strepi. Cijela je papina propovijed puna uzvišenih misli, očin- 
skih pobuda i iskrenih savjeta. I kamo sreće da ljudi pa i u zadnji 
čas stave u djelo te riječi, po kojima jedino svim narodima može 
doći prava sreća! Prostor nam ne dopušta da taj divni govor u cjelo- 
sti donesemo. Donijet ćemo ipak barem zaključni dio govora, u 
koiemu Kristov Namjesnik upravlja Bogu vruću molitvu da pošlje 
svijetu onakav mir po kojem svijetu doista može doći prava sreća i 
spas. Evo doslovnih tih papinih divnih zaključnih riječi: 

»Da, Oče naš, koji si na nebesima! Bože Zaštitnice naš, svrni 
pogled na Krista, Tvoga Sina. Pogledaj krvave znakove njegovih rana, 
do čega ga je dovela ljubav prema nama i poslušnost Tebi, te čime je 
on htio postati našim odvjetnikom i posrednikom u svakoj našoj ne- 
volji. O Isuse, Spasitelju naš, govori Ocu svome i Ocu našemu za 
nas; moli ga za nas, za svoju Crkvu, za sve ljude, jer su ona cijena 
Tvoje krvi. O mirotvorni Kralju, o Kneže mira! Ti koji imaš ključeve 
života i smrti, daj mir trajnog počinka dušama svih vjernika, koji 
su zahvaćeni vihorom smrti i koji su, znani i neznani, oplakani i ne- 
oplakani, pokopani pod ruševinama razorenih gradova i sela, pali po 
krvavim razboištima, po vrletima gora, po dubinama dolina i u vrtlo- 
zima mora. Neka na njihove patnje pade Tvoja krv i neka očisti i 
pobiieli njihove haliine, da budu dostojni ugledati Tvoje lice, koje 
će ih učiniti blaženima. Ti ljubežljivi Utješitelju nesretnika, kali si 
plakao nad suzama Marte i Marije radi smrti njihovog brata, udjeli 
mir i hrabrost, predanost i pomoć bijednicima, koji su potišteni radi 
ratnih stradanja i boli. Pomozi bjeguncima iz domovine, onima koji 
nepoznati lutaju, zarobljenicima, ranjenicima, svima tima koji se 
ufaju u Tebe. 

Osuši suze tolikim suprugama, tolikim majkama, tolikim siro- 
tama, tolikim obiteljima, tolikim zapuštenima. Skrivene suze, koje 
padaju na kruh boli, iza dugog gladovanja, u hladnim kolibama. Kruh 
koii se sirotiniski dijeli dieci koja se često dovode k Tvojim oltarima 
u skromnim crkvicama, da mole za svoga tatu ili za starijeg brata, 

koji je možda umro, ili izdiše, ili luta izgubljen. Utješi svih nebeskim 
darovima i onim utjehama i pomoćima djelotvorne ljubavi, koju Ti 
znadeš udahnuti plemenitim dušama, koje u gladnima i nesretnima 
upoznavaju svoju braću i ljube u njima Tvoju sliku. Udijeli ratnicima 
sa hrabrošću u vršenju njihove dužnosti i do posljednje najteže žrtve 
za obranu 'domovine, onaj plemeniti osjećaj čovjekoljublja, koji u 
svakoj prilici ne će da učini drugomu ono, što ne bi htio da se učini 
njemu ili njegovu narodu. 

O, Gospodine, neka kraljuje i pobjedi ljubav Tvoga božanskog 
Duha nad svijetom, i neka se vrati među narode mir sloge i pravde. 
Neka budu primljeni i neka budu mili Tvom blagom i poniznom Srcu 
naši zavjeti, i neka Te učini nama sklonim broj i pobožnost tolikih 
žrtava, što ih cijela Crkva, Tvoja zaručnica preko Tebe, Svećenika i 
Žrtve klečeći prikazuje Tvom božanskom Ocu. Govori Ti ljudskim 
srcima. Ti imaš riječi, koje prodiru i drmaju srcem, koje rasvjetljuju 
razum, koje stišavaju srdžbe, koje gase mržnje i osvete. Reci onu 
riječ koja utišava oluje, koja ozdravljuje bolesne, koja je svijetlo sli- 
jepima i sluh gluhima, koja je život mrtvima. Mir među narodima, 
koji i Ti ljubiš, mrtav je. Uskrisi ga, o Božanski Pobjedniče Smrti i 
po Tebi neka se konačno stiša zemlja i more. Nek prestane na nebu 
grmljavina, koja bježi od sunčanog svijetla, i koja u noćnoj tami potaj- 
no baca na nezaštićene narode užas, požar, rušenje, uništavanje. 
Pravda sa kršćanskom ljubavlju nek od jednog do drugog kraja zem- 
lje svlada svako samoljublje računanje, tako da, popravivši svaku 
nepravdu, obnovivši kraljevstvo prava, uništivši svaku neslogu i 
mržnju u dušama, u vedrom prizoru novog i složnog napretka uskrsne 
i oživi pravi, sređeni i trajni mir, koji će kroz vjekove i u slaganju 
jednog višeg dobra pomiriti sve narode ljudske velike obitelji pod 
Tvojim okom, Amen« 

Divan je to doista bio prizor, koji se je odigrao u zadnju nedjelju 
studenoga, dotično u zadnju nedjelju crkvene godine! Rim, ta matica 
kršćanstva, dao je najljepši primjer! Otac svih kršćana bio je prvi u 
molitvi, u žrtvi, u pokori! A onda su se uz njega u molitvi i pregara- 
nju vezala njegova vjerna djeca po cijelom katoličkom svijetu. Velika 
ta katolička svjetska obitelj bila je toga dana jedna duša i jedno srce. 
Svi mi, i zaraćeni, i nezaraćeni; i oni koji su teško osjetili krvavi bič 
rata i oni koji su cd njega ostali pošteđeni, svi smo mi molili pobož- 
no i pouzdano. 

Nitko od nas ne zna, kako će svršiti ovaj veliki pokolj. To zna 
jedino Otac naš, koji je na nebesima. Ali mi svi znamo da nam treba 
mira. Da je mir zahtjev našeg ljudskog međusobnog života i osnovni 
uvjet svakog socijalnog, ekonomskog i kulturnog nopretka. I želja za 
mirom, prošnja mira, to je bilo ono, što nas je u toj lijepoj nedjelji 
vezivalo. Na tom putu ustrajmo dalje! Ako ništa drugo ne možemo, 
to barem možemo! I vjerujmo čvrsto da ćemo uspjeti. Jer i ovdje vri- 
jede riječi Isusove: »Štogod u molitvi pitate, vjerujte, i ispunit će 
vam se.« 

SV. PRISKA, DJEVICA I MUČENICA 

Za mladu mučenicu sv. Prisku ne znamo točno, ni kada se je 
rodila ni kada je umrla. Dotično, poznato nam je da njeno mučeništvo 
pada polovicom 1. ili pak polovicom 3. vijeka iza Krista, ali kojemu 
vremenu da dadu prednost, povjesničari se ne slažu. U davnim naime 
dokumentima stoji, da je bila mučena za vladanja rimskog cara Klau- 
dija. Ali kojega? Klaudije I. vladao je carstvom polovicom 1. vijeka, 
a Klaudije II. polovicom 3. vijeka. I tako u razmaku od dva vijeka 



Lavovi blago stoje uz sv. Prisku 


nekako lebdi u povijesti dragi lik ove davne djevice i mučenice, 
čekajući moguće nove dokumente, koji će konačno fiksirati vrijeme 
njezinog života i mučeništva. 

Nije također poznato, u kojoj je dobi svoga života bila mučena 
Priska. Neki govore da je imala tek devet godina, neki jedanaest, 
a neki trinaest. Svakako to sve više su nego rane godine za tako 
veliku odlučnost u ispovijedanju Kristove vjere i za tako veliko ju- 
naštvo u podnošenju mučeništva. 

Međutim svi ti nesigurni historijski podaci o našoj svetici ne 
umanjuju ni najmanje njeno značenje u mladom kršćanstvu, a do- 
sljedno ne oslabljuju našu ljubav i naše udivljenje prema ovoj krasnoj 

djevici i slavnoj mučenici. Lik sv. Priske svijetli nam iz daljine kršćan- 
ske kao neka obnovljena pojava slavne sv. Agneze, koja je upravo 
tako nekako u njenim godinama položila svoj mladi djevojački život 
za jedinog svog zaručnika, Krista, i bila zato predmet velikog udiv- 
ljenja i jos većih pohvala prvih već svetih otaca i crkvenih pisaca, 
napose genijalnog sv. Augustina. 

Nego prijeđimo sad da promotrimo kratko ali utoliko slavnije 
trajanje života sv. Priske. Ona je uistinu poput meteora sjevnula 
nebom kršćanske povijesti. Ali nije iščeznula brzo kao meteor, već 
)e odmah još u davnini trajno svijetlila i zanosila vjernike, koji su je 
uzimali za svoj primjer, njoj se u zagovor uticali i njoj na čast podigli 
spomenike, koji nam o svemu tome do danas glasno govore i svjedoče. 

Prigodom jednog progona protiv kršćana bude uhvaćena i Priska. 

. e da 1* bda ugledna roda, nije joj to ništa pomoglo. Otac ioi je 
naime već triput nosio čast konzula. Nađoše je upravo pri molitvi. 

Odmah je dakle dovedoše caru Klaudiju, koji je bio izdao stroge 
naredbe o jednom jedinom kultu, naime o kultu poganskih božanstava. 

. ad dakle Klaudije ugleda pred sobom djevojku, kojoj je čitava po- 
java odisala čistoćom duše i nevinošću srca, ostade zadivljen i po- t 

tresen tim prizorom, koji je svoj dojam izveo također na njegovu 
opaku dušu i okrutno srce. Cara je dakako u prvom redu zanosila tje- 
lesna lj'epota mlade djevojke. Odluči dakle bez dugog promišljanja 
da Priski ponudi svoju ruku i da je tako podigne na visoku čast carice 
i svoje životne drugarice. Bio je naime siguran, da će naša djevica pred 
takvim obećanjem biti pripravna da se odreče svega, uza što je dosad 
prianjala i čime se^ je dosad zanosila. Ipak odluči da je ne će zaručiti, 
dok ona ne žrtvuje poganskim rimskim bogovima. 

Dade dakle Klaudije odvesti Prisku u hram Apolonov, da se 
pokloni tome poganskom bogu. Ali hrabra djevojčica odlučno izjavi, 
da ona svoga koljena ne prigiba nego jedino pred pravim Bogom, 
koji je stvorio nebo i zemlju i pred njegovim jedinim Sinom, Isusom 
Knstom. Dok je to govorila, podignu prema nebu svoje oči moleći, 
i tek što svrši moliti, zemlja se potrese, kip poganskog božanstva 
raspade se na komade, a jedan se dio hrama sruši, pokopavši među 
svojim ruševinama veliki broj pogana i poganskih svećenika. Car 
^ k°ji je također bio tu prisutan, sav bijesan i prestrašen 

pobježe, a svetu djevicu dade okrutno izbiti. 

n ^ ad sutradan dao dovesti k sebi Prisku, nastojao je opet 
Klaudije da je nagovori, da se odreče Krista i žrtvuje poganskim 
ogovima. No Priska ostade čvrsta kao hrid. Zato je sada dade do 
gola^ svući i žestoko bičevati. No sada sam Bog uze u obranu svoju 
djevicu i njenu stidljivost. Čudesna naime neka sjajna haljina ovi 
.1—° d J evice i svi udarci mu ništa ne naškodiše, nego se je ono još 
vise sjalo neznanim nekim nebeskim sjajem. I toliko je bio jak taj 
sjaj, da je zabliještio oči okrutnih mučitelja. 

Neki Limenije, savjetnik cara, svjetova mu sada, da th’elo Priske 
dade prelih nekom gadnom mašću, da ju tako što više izloži porugi. 

i- ju™ učl j to £ a i e bio sasma drukčiji, nego što su oni očeki- 
vali. Mjesto da ta mast dade oduran miris, dade ona neobično divan 

miris, koji je svu okolinu ispunjao ugodnošću. Možemo lako zami- 
sliti, kako sve to duboko posrami Klaudiia. Zato joj sada th'elo d^de 
razdirati željeznim kukama. Kad i taj nalog izvrši prefekt bez ko- 
risti, povrati se k caru, te će mu ovako: »Eno je, gdje zdrava i 
čitava sjedi na prijestolju, okružena neviđenim nekim sjajnim vijen- 
cem«. — »Baci je pred zvijeri!« — naredi sada Klaudije. 

Sutradan, iza kako ostadoše uzaludna sva nagovaranja i sve pri- 
jetnje, budu natjerani u amfiteatru gladni lavovi na Prisku. Ali oni 
pristupiše blagi poput jagamaca k svetici i stadoše se oko nje maziti. 
Osim toga, da je što više izlože sramoti i preziru, odrezaše joj njenu 
bujnu kosu, taj ukras djevojački, i svu joj glavu obrijaše. Baciše je 
u tamnicu, a kad je izvedoše da prisustvuje nekoj poganskoj sveča- 
nosti, već njena prisutnost učini da se to božanstvo u prah sruši, dok 
je cijela njezina pojava zasjala nekim nadzemaljskim svijetlom. 

Videći Klaudije da sva mučenja ništa ne koriste dade napokon 
izvan Ostijskih vrata našoj svetici odrubiti djevičansku glavu. Bilo 
je to, kako već u početku spomenusmo, prema nekojim povjesniča- 
rima dne 19. siječnja god. 54. iza Kristova rođenja. 

Na rimskom brežuljku Aventinu diže se danas crkva posvećena 
sir. Priski. Taj je brežuljak bio znamenit još u pogansko vrijeme, jer 
su se vjerojatno tu častila razna poganska božanstva, napose Diana 
i Herkul. Ali je također znamenit već iz ranog kršćanskog doba. Tu 
je naime stanovao sv. Petar, prvak apostolski. A možda je tu upravo 
on i krstio malu Prisku, buduću veliku mučenicu. Međutim ipak nije 
potpuno jasno, kako je u kasnije vrijeme došlo do »naslova« crkve 
sv. Priske (titulus Priscae-Priscillae), i je li to u vezi također sa sv. 
apostolom Pavlom koji u svojoj poslanici Rimljanima spominje dvije 
pobožne žene Akvileju i Prisku. Glede tijela svete mučenice Priske 
čitamo u katalogu Petra Natale, da je mjesto, gdje leži tijelo te mu- 
čenice, bilo objavljeno papi Eutihijanu, koji je upravljao crkvom od 
god. 275. do 283. On da je skupa s vjernicima otišao prema Ostijskim 
vratima i donio mučeničino tijelo na Aventin. Sv. Priska je ujedno 
čašćena kao prvomučenica Zapada, Znamo da inače naslov prvomu- 
čenice kršćanstva uopće nosi sv. Tekla. S. L. 


»Što se tu zaustavljaš ogledavanjem , kad ovo nije miesto tvoga 
otpočinka. Na nebu treba da ti je stan; a na sve , što je ovdje na zem- 
lji , treba gledati samo kao na prolazu . Svega nestaje , a i tebe s njime . 
Pazi , da uza što ne prioneš , da se ne uhvatiš i ne propadneš . Misli 
na Svevišnjega , a molitvu svoju bez prestanka upravljaj Kristu . Ako 
ne umiješ promišljati o visokim i nebeskim stvarima , a ti se odmaraj 
u muci Kristovoj i rado boravi u njegovim svetim ranama . Jer ako se 
pobožno utečeš k ranama Isusovim i dragocjenim znakovima njegove 
muke , veliku ćeš ćutjeti okrjepu u bijedi: i ne ćeš mnogo mariti za 
preziranje ljudsko , a govorkanje klevetnika lako ćeš podnijeti «. 

TOMA KEMPENAC 

OVOGODIŠNJA PROSLAVA BL. NIKOLE 
PO HRVATSKOJ DOMOVINI 

Proslava blagdana bi. Nikole Tavilića bila je ove godine svečana 
po <?v ; m hrvatskim krajevima U tome su se natjecali gradovi sa 
varošima. Dapače ovogodišnji blagdan bi. Nikole odjeknuo je pro- 
slavom i u najzabitnijim selima hrvatske domovine. Cio se je pobožni 
hrvatski nan>d natjecao, kako da dade što veću slavu sinu svoje 
krvi. Ne možemo ovdje iznositi opise pojedinih proslava. Spomenut 
ćemo samo u par redaka, kako je to proslava protekla u trim hrvat- 
skim gradovima, koji imaju osobitu vezu s našim blaženikom: u Sa- 
rajevu, srcu naime Bosne, u kojoj je bi. Nikola apostolski djelovao, i 
gdje mu se podiže zavjetno svetište; u Šibeniku rodnom gradu bla- 
ženikovu; te konačno u glavnom gradu Zagrebu, gdje se njegov kult 
siri na primjer ostalim hrvatskim krajevima. 

U Sarajevu je u nedjelju iza blagdana, dne 17. studenoga, u 
franevačkoj crkvi odslužena svečana sv. Misa, koju je služio pro- 
vincijal Bosne Srebrne o dr. fra Anđeo Kaić. On je održao također 
krasnu prigodnu propovijed. U crkvi uz mnogobrojne vjernike pri- 
sustvovao je također odbor za gradnju Blaženikova Svetišta u Sara- 
jevu, uz novu veliku franjevačku bogosloviju. Kasnije je bila aka- 
demija u Imperial kinu. Program akademije bio je raznolik i bogat, 
a kao središte programa bilo je predavanje dra fra Miroljuba Per- 
vana o značenju bi. Nikole za hrvatski narod. 

U Šibeniku su zapravo odrpane dvije podjednako važne crkvene 
proslave: jedna u crkvi franjevaca-konventualaca, a druga u kate- 
drali. U crkvi franjevaca-konventualaca održana je na sam blagdan 
(dne 14. studenoga). Bile su dvije svečane Mise: jedna eksprovnci jala 
o. Bemardina Polonija, a druga biskupa dr. Milete. U katedrali je 
pak bila proslava slijedeće nedjelje 17. studenoga. Pontifikal je imao 
opet preuzv. biskup i sam održao propovijed. 

Napokon glavni hrvatski grad Zagreb. Crkvene svečanosti odr- 
žane su najsvečanije u raznim crkvama, i to ili na sam blagdan ili u 
slijedeću nedieliu. Govornici su se natjecali da uveličaju pojavu ovog 
našeg uzora i ove naše velike slave. Napokon je dne 17. studenoga 
franjevački bogoslovni zbor »Duns Skot* u dvorani na Kaptolu odr 
žao svečanu akademiju skupa sa proslavom hrvatskog 1300-godišnjeg 
jubileja. Program proslave je odlično izveden, a publika je potpuno 
ispunila prostranu dvoranu. 

I tako je eto svečano ove godine proslavljen blagdan našeg bi. Ni- 
kole V^eroiatno ie to ujedno posljednja godina, što ga slavimo kao 
blaženika. Do godine se već nadamo slaviti ga kao sveca. Neka nam 
svakako on bude pomoćnik u svim našim potrebama i kao pojedinci- 
ma i kao narodnoj cjelini! 

DOMAĆE PUČKE MISIJE 

(K duhovnoj obnovi hrvatskoga naroda) 

Kad hrvatski narod slavi svoj narodni crkveno-vjerski jubilej, 
što je u vezi sa Kristovom Crkvom već 1300 godina, dobro je i zgodno 
da se nešto napiše o pučkim svetim misijama, ko,e se obavljaju 
kroz ovu jubilejsku godinu u našem narodu. 

Što su dakle pučke svete misije? To je javni i očevidni Božji 
poziv. Isus Krist bio je prvi misijonar, koji je iz same dobrote i ljubavi 
došao na svijet da progovori najprije svojim zemljacima a onda dru- 



Isus propovijeda 

(Naslikao Seitz — Đakovačka katedrala) 


gima, da ih privede na put istine od kojeg su se odalečili; na put ži- 
vo f a koji su sa grijesima, opačinama, izgubili; na pravi put sa kojega 
su zašli usliied kr'vih i pogubnih na^e^a. 

Isus je išao od grada do grada, od mjesta do mjesta. Propovijedao 
je, korio i karao osobito pisce i farize ; e. On je poučavao svoje ze- 
mljake sveti nauk, davao svete savjete te ih poticao i upućivao na 
vršenje Božjih zapovijedi, ako hoće doći do vječne slave. 

Svoje riječi i svoje poslanje potvrđivao je zamjernim čudesima. 
Tako, kad mu Židovi ne htjedoše vjerovati, reče im: »Ako ne vjeru- 
jete meni pa ni mojim riječima, a vi vjerujte mojim djelima, naime 
čudesima«. 

Zato kad se u župama drže pučke misije to se nastavlja djelo 
božanskoga Spasitelja. Kao što je on došao iz same ljubavi da pro- 
govori narodu, tako i današnji misijonari u ime Isusovo idu od župe 
do župe da govore vjernicima Kristovim. 

Osim toga, pučke su misije očevidni dokaz da Bog ljubi i da nije 
zaboravio svog naroda. Božja je naime volja da se svi spase, pošto 
je Krist podnio muku i prolio krv za vas ljudski narod, kako to izri- 
čito Bog govori: — »Ne ću smrt grješnika, nego hoću da se obrati i 
na vi jeke živi«. 

Također su svete misije vanredno pohođeme Božje, kojim Bog 
odlučuje da svakomu pokuca na srce i da mu udijeli svoju milost za 
obraćenje i spasenje. 

Također svete misije možda su zadnji Božji poziv i opomena. 
Kao da hoće Bog reći: evo dolazim k vama po svojim poslanicima da 
pokucam na vaša srca s jednom željom, da ostavite krive putove i \ 
lažnu nauku te obnovite svoje življenje u Kristu. 

Svete misije dobro dolaze za svakoga. Dobri i izgledni učvršćuju 
se u dobru i usavršuju u kreposnom življenju. A opaki slušaju žive 
riječi, da se svide i k Bogu obrate. 

Svete misije vanredno djeluju, te se po njima čudesa događaju, 
jer se Božja milost spušta na pamet i na srce grešnika kao tiha i blaga 
rosa, da ih prosvijetli, a onda da srce umekša, volju pokrene, neka 
bi se zalutali dušom, srcem i voljom obnovili u Kristu. 

Po svetim misijama događaju se zamjerna čudesa kao u doba 
Kristovo. Kad se promisli na sv. Vincenca Fererija, dominikanca, 
koji je obišao sela, varoši i gradove u Španjolskoj, Francuskoj i dru- 
gim državama, te u ono mutno i teško doba propov?^eđao, kori'" i 
karao i glas njegov čuo se na daleko, da je njega slijedilo mnoštvo 
naroda, jedino da se nauživa nauka Viečne Rijeci Narod ie svo ostav- 
ljao, nije se brinuo ni za jelo ni za piće, a kao što je jednom Krist u 
pustinji nahranio pet tisuća ljudi sa pet hljebova, tako sada i Kristov 
misijonar sv. Vinko Fererski nahrani tri tisuće. 

Sv. Ljudevit Bertrand, također dominikanac, misijonar Amerike, 
koliko li nije obratio pogana koji su se klanjali drvlju i kamenju te ih 
je poučio da ljube Krista i njegovu vjeru? A kolika nije čudesa tvorio 
dok ih nije Bogu priveo? A sv. Frano Ksaverski, misijonar Indije, 
koliko li nije obratio pogana? Kolika li nije tvorio čudesa, da narod 
uvjeri o nauci Kristovoj? 

Tako se može kazati i o drugim plodovima svetih misija. 

Čita se u evanđelju sv. Matera: »Kad ’e Ivan Krstitel predteča 
Isusov, čuo u tamnici djela Kristova, posla dvojicu svojih učenika 
k Isusu da ga upitaju: Jesi li ti onaj koji ima doći ili drugoga da če- 
kamo. Na to mu Isus odgovori: Idite i javite Ivanu što ču e e i vidite.« 
A šta su čuli i vidjeli? Čudesa velika i mnogobrojna. Vidjeli su da 
slijepi gledaju, hromi hodaju, gluhi čuju, gubavi se čiste, mrtvi usta u. 
To se događa po svetim misijama. Grješnici koji su zatvarali oči svoje 
pameti i bili slijepi u vjerskim istinama, sada progledaju i vide da su 
na krivom i lažnom putu koji vodi propasti. Hromi hodaju. Koji su 
prekršavali Božje zapovijedi i bili daleko od Boga, sada se povraćaju 
vršenju Božjih zapovijedi. 

Gluhi čuju! Oni koji su se oglušivali glasu Božjemu i glasu svoje 
savjesti sada slušaju glas Božji koji ih zove na pomirenje i oproštenje. 

Gubavi se čiste! Oni, koji su zaraženi gubom raznovrsnih grijeha, 
sada se peru u božanstvenoj kupelji svete ispovijedi. 

Mrtvi ustaju! Oni, koji su bili mrtvi pred Bogom, izgubili Božju 
milost, sada ustaju na novi život, na život spasenja. 

A pošto i danas ima dosta u vjerskom pogledu i slijepih i hromih, 
i gluhih, gubavih i mrtvih, potrebne su svete pučke misije da se prenu 
i probude grješnici iz vjerskoga mrtvila. Potrebne su misije osobito 
u ovo naše doba, kad su isti po imenu sljedbenici Kristovi opijeni 
nekim pogubnim, razornim protuvjerskim načelima; kad je svijet za- 
greznuo u materiju te postao materijalan te ne vidi dalje od sebe i 
od onoga što se unaokolo njega zbiva; pače regbi da je izgubio i 
pojam o vječnim istinama i Božjem nauku, jer se odalečuje od Boga, 
od vjere, od Crkve i svetih sakramenata. 

Dao Bog, da se naš narod otrese nekih pogubnih predrasuda, 
krivih razornih modernih nazora, te se kroz ovu jubilarnu godinu 
povrati k Bogu slijedeći stope svojih preda, koji su djelom, življenjem, 
ponašanjem pokazali da su pravi sljedbenici Kristovi, pa kao što su 
naši pređi bili predziđe kršćanstva, tako da budu i njihovi potomci. 

Dk. 


KRUNICA I VIĐENJE SV. DOMINIKA 

Jednom je sv. Dominik propovijedao pred bretanjskim vojvodom, 
pred cijelim njegovim dvorom i velikim jednim mnoštvom naroda. 
U toj propovredi, prema osobnoj objavi, izjavi, da nijedna počast 
nije Isusu i njegovoj Majci tako mila kao gorljiva molitva presv. Kru- 
nice. Ta tvrdnja se ie učinila pretjeranom brojnim Dominikovim slu- 
šateljima. Ali Bog nju potkrijepi čudom. 

Iza propovijedi Dominik je služio sv. Misu u prisutnosti toga 
istoga mnoštva. Kad eto pri posvećemu, kad je Dominik podignuo 
svetu Hostiiu, cijelo mnoštvo jasno ugleda Majku Božju sa svojim 
božanskim Djetetom, koje ie ona držala u svom naručju i lmbežljivo 
dojila Kad je pak Dominik podignuo kalež, mnoštvo ugleda božan- 
skog Otkupitelia svega u ranama, probodena u tolikim bolima nje- 
gove presvete Muke. Prema kraju Mise neko sjajno svijetlo okruži 
oltar, i pored toga sjaja ukaza se božanski Spasitelj sav svijetao u 
slavi svoga uskrsnuća i uzlaženja na nebo. 

Ovo viđenje napuni ushitom narod. A kad svrši sv. Misa, Domi- 
nik se popne na propovijedaonicu. Rastumači on narodu smisao toga 
viđenja. Ljevica naime koja je dojila Dijete Isusa bila je slika rados- 
nih otajstava. Isus u mukama naznačivao je žalosna otajstva. Njegovo 
napokon uskrsnuće značilo je slavna otajstva. I učini svojim govorom 
Dominik, da je sav narod shvatio, kako se Gospodinu mili presv. 
Krunica, kad je potvrdio tolikim čudesima. Svi se naime o tome uvje- 
riše i s gorljivošću prigrliše tu izvrsnu pobožnost. 

SRETNO NOVO LJETO! 


Opet jedno Novo Ljeto 
U susret n n m već dolari. 
Puno briga svakovrstnih 
Mučnih vrlo nas snalazi. 

More krvi se je tokom 
Prošlog ljeta svuda lilo t 
Mnogo ljudskih se života 
Usred rata smrtno svilo. 

1 još eto užas vlada! 

I još eto krv se lije! 

I još eto vlada pako! 

I još eto rat se bije! . . . 

Usred takvih crnih dana , 
Usred takvih teških jada f 
Novo Ljeto nam dolazi , 

Nova sad nas tješi nada. 

Da će svijetom mir zavladat , 
Da brat brata neće klati , 

Da će nastat novi život , 

Da će nastat dani zlati, 

1 to hoće tokom ljeta 
Da usreći svuda ljude , 

Jedno samo je potrebno 
Jedno treba svud da bude 


Treba samo da se ljudi 
Vrate svomu dobrom Bogu , 
Jer bez Boga ljudi sami 
Mir i sreću nać ne mogu. 

Svi smo đ'een jednog Oca , 

Svi ma kakve bili rase . 

Svaki od nas dobrom Bogu 
Strogi račun dat će za se. 

Nema nižih , nema viših! 

Pred Bogom smo svi jednaku 
Drugo učit mogu samo 
Ljudi zlobni i opaki. 

Neka Bog nas vodi sretno 
Tokom ovog zemskog žića t 
Dokle postić bude dano 
Svakom od nas cilj svog bića, 

A taj cilj se da postići 
Nakon smrti preko groba , 
Kad nam duša ide Bogu , 

Kad nam svane novo doba ; 

Jer od Boga smo potekli , 

1 Bogu nam svima ići , 

Samo od nas tek zavisi , 

Tko će cilj taj svet postići. 


U to ime Novo Ljeto 
Nek donese svima sreću! 

Iznad svega milost Božju 
Među svima tu najveću. 

ANTE BELAN1Ć 


t 

U RATNOM VIHORU 

{ILI ŠTO JE ŽUPNIK HERMAN DOŽIVIO U SVJETSKOM RATU 

I KASNIJE) 

Ama Trdanić izdubila jc muža dosta mlada nekako u četrdesetoj 
godini. Ostala je sama na pustom ognjištu sa tri kćeri: Pa vi om, Rezi- 
kom i Ljubom i sa jedincem sinom Hermanom. Najstarija Pavla udala 
se odmah iza smrti očeve, a dvije mladje Rezika i Ljuba otidoše u sa- 
mostan da oosvete cviet d ; evičanstv^ Boću S majkom m dakle ostao 
jedini Herman. A zadesi ga smrt očeva, upravo kad navrši šesti raz- 
red gimnazije. 

Pokojni Ivan Trdanić, kao općinski bilježnik, nije imao zaista 
veliku plaću, ali je živio i onako skromno sa svojem obitelju, pa je na- 
maknuo toliko novaca, da je sagradio pristojnu kuću i oko nje kupio 
poveće zemljište. I to je bio sav posjed Ane Trdanić i sina joj 
Hermana. 

Herman se odlikovao u svim školskim predmetima, a osobito u 
fizici i matematici. Već u šestom razredu nadmašio je i učitelja, pa mu 
je i pripustio svoje učenike. 

Na odgoj djece najviše utječu roditelji. Tako su i Ivan i Ana Tr- 
danić. Osobito Ana prednjačila je svojoj djeci. Svagdano se s njima 
molila, u crkvu na svetu Misu vodila. U njezinoi kući nije bilo ćuti 
i kletve, a kamoli psovke. Usto je ona svagdano slušala s>v. Misu, pri- 
mala svete Sakramente, a bila milostiva, pohadjjala bolesne, tješila 
tume, hranila s’romahe pa je više puta podijelila i zadnji novčjć. 
Košto i ona udovica iz svetog Evandjelija. Zato su sva djeca i išla 
pravim putem. Istina, do sedmog razreda Herman nije iskazivao ništa 
osobita u ponašanju. Kao i drugi učenici išao je u nedjelje i blagdane 
k svetoj Misi, triput se u godini ispovijedao i pričešćivao a ni e molio 
ni prekratko ni predugo — onako osrednje. U šestom razredu nastala 
je velika promjena u duši Hermanovoj. Po naravi slikar i račundžiia 
nverio ie svaku riječ vjeroučitelja. Osobito, kad je dokazivao opstanak 
Božji, po onomu, što sve opstoji i što se miče i kreće, pronicavi Her- 
man dvoje zaključi: »Dakle Bog opstoji, a pošto opstoji, moram Ga 
ljubiti i moram Mu služiti!« Tako je otsada i bilo Herman se je dizao 
rano jutrom, obavio svoje molitve i u šest sati bio u crkvi, da sluša sv. 
Misu i prima svete Sakramente. I nije ga smotala ni kiša, ni led, ni 
vrućina. Što bi mu pak preostajalo vremena od nauka nije upotrijebio 
u čitanju nevaljalih kniiga, u poha^amu kina, kazališta, već u čitanju 
života svetaca ,a najviše Svetog Pisma Majka Ana nije istraživala 
uzrok duševne promjene Hermanove, samo se veselila u duši i potu- 
cala ga na ustraju ostu dobru i kreposti. 

Herman je položio ispite zrelosti s odličnim uspjehom i posve 
uzornim ponašanjem. Tomu se svemu radovala sretna majka. A kako 
se istom obradovala, kad joj saopći da će nastajne godine u sjeme- 
nište, da postane svećenik! 

Odluka Hermanova d a postane svećenik bila jie posljedica nje- 
gova umovanja: »Bog opstoji, a pošto opstoji moram ga ljubiti i slu- 
žiti Mu, a to ću najbolje učiniti u svećeničkom staležu«, — ■ Tako je 
rekao Herman pred majkom jedne večeri. — »Da, sine!« — radosno 
će mati, a suza joj proleti niz naborano lice, uprav na molitvu, koju 
je upravila Bogu da dade dobrih svećenika. 

Tu molitvu je svagdano upravljala Gospodinu, pa ju je eto i usli- 
šao, da joij je pozvao njenog jedinca Hermana ! I molitva se nije 
utihnula na njezinim usnama ni onda, kad ga je vidjela na oltaru, pa 
do konca svoga života, da joj njezin Herman bude svećenik po Srcu 
Božjemu, 

Herman bi ređjen za svećenika dne 27. lipnja 1915. Već je tada 
bjesnio rat izmedju Austrije i Italije. I dok je biskup dr. Franjo Sedej 
odredio mlade levite, padale su granate po krovovima kuća, a topovi 
su udarali u zidove, da se sev slomilo i srušilo. I nad kapelicom bisku- 
povom užasni se prizor odigravao, pa biskup i redenici, te roditelji 
i svojta bijahu svaki čas u strahu za život. 

Iza redjenja pozove biskup mlade levite i svu svojtu na objed. 
Dakako, da su svi bili radosni, sretni i zadovoljni, no osobito je u srcu 
sve to oćutjela majka Hermanova, da je i suze lijevala. Ta žrtvovala 
je Bogu i jiedinca sivoga! 

I dok su se sivi u srcu veselili jednako su topovi gruvali a granate 
padale nad biskupovom palačom. 

I baš, kad sluge predstaviše juhu na stol, doleti jedna i redom 
druga granata na krov, rasprisnuše se i ubojito željezo zviždukalo je 
na sve strane. Srećom ni jedna ne pogodi prisutne, ali od straha, da ne 
doleti druga, odletjieše u podrum. Volja za daljnjim jelom ne bi im ni 
na kraj pameti. Samo čekahu čas, kad će navala prestati. Tai čas 
tragao je dugo, dugo . . . Oko dva sata zamuknuše topovi, granate 
prestadoše zviždukaiti, a naši se uspeše na kat i kroz razrušeni krov 
gleda'u nebo, oko sebe u sobi razmrskano posudje. raszlupano ooku^- 
istvo! Bila je samo gomila, garište, nad kojim ugledaše ubojito još 
vruće željezo! Svi se sada zahvališe Bo<*u, da i oni nije su žrtva istoga 
i od preuzvišenog rastadoše se u nekoj tajanstvenoj šutnji, razmišlja- 
jući, što će da bude u nedalekoj budućnosti . . . 

2 

Žalosne slutnje biskupa Sedeja ostvariše se. Žestoke borbe vodile 
su se između dvije neprijateljske vojske kroz dvije godine u razma- 
cima. Napokon moralo je da dođe do odlučne bitke. Pri istoj i vojska 
i narod će duševno i tjelesno stradati. 

Dakako, da je za sve to biskup Franjo Sedej znao, a zia» žalosnu 
budućnost naslućivao, pa odluči, u već ispražnjenu župu L., poslati 
svećenika, koji će biti od duševne i tjelesne pomoći nastradalom 
narodu i vojsci. 

Odluka je pala na župnika Hermana. Zato ga i pozove u Goricu. 
»Dragi, rekao je preuzvišeni, premještam Vas na župu L. Tu, i u 
svim okolnim župama narod silno stradava duševno i tjelesno, a u 

nedogledno vrijeme će još i više, pa zato budite mu otac i majka, a 
nada sve syećenik. U ratu, okršaju, trpl^en u i stradanju dijelite im 
vjerske utjehe, pa makar postali žrtvom rata«. 

Zapovijed preuzvišenog a bila je odlučna, neopoziva. Župnik 
Herman ju je razumio pa je, i ako sa zebnjom i strahom, primi s rije- 
čima: »Volja starješina, volja Božja! Da je ispunim zdušno i savjesno 
— nadodao je — prosim od preuzvišenoga blagoslov«. 

Majka Ana dočekala je svoga Hermana velikom radoznalošću. 
»Majko! moramo se dijeliti — rekao joj je. Volja poglavara, volja je 
Božja. Kad si kod mene došla na župu rekao sam ti, dosta si radila, 
Trudila za nas,, a sada je vrijeme, da pod stare dane otpočineš. No 
rijeci su Božje: »ivo oca i macer vise ljubi nego mene, nije me do- 
stojan«. Ja sam odrecen za veoma siromašnu župu L. tu se vode 
najžešći ratovi, zato ti ne smiješ sa mnom. Dosta, da ja izložim život 
za bližnjega«. »Volja poglavara, vol, a je Božja, pravo imaš* sine, idi 
s mojim majčinim blagoslovom i trpi za duševno i tjelesno dobro 
svojega naroda. Ja ću se vratiti kući svojoj, a neka i meni i tebi bude 
Bog u pomoći«. 

Sve je to izrekla čestita majka sa dubokim uvjerenjem. Naid to- 
likom odlučnošću svoje herojske majke, župnik je Herman propla- 
kao, a ujedno ga je divni primjer njezin osokolio za daljnja stradanja 
i žrtve. 

Župnik Herman živio je na župi sa svojom majkom udobno, go- 
spodski. Sada se trebalo svega toga odreći i sve ostaviti, no i sve 
dru rt o prigrliti.. Sve je spaikovao: i pokućstvo i rubeninu i jedaći i ku- 
hinjski pribor, i sve je odvezao maici. Za sebe je ostavio najnužnije: 
reveredu, dvije promjene i drugo ništa. 

U nedjebu, na Duhove 20. svibnja 1917. u propovijedi se rastao 
sa svojim župljanima: »Predragi — rekao im je — kratko sam bio s 
vama, no ipak priznajem, da ste u svemu slušali ne mene, već Boga. 
SlušaHe ga i unapri’ed, a također častite svećenika kao predstav- 
nika Božjega i Božji blagoslov bit će nad vama i nad vašom djecom 
i nad vašim imanjem. 

Po naredbi biskupovoj moram se od vas dijeliti, a otići našem 
siromašnom narodu na frontu. Sigurno ću tamo mnogo stradati, pa 
vas molim, da se sjetite mene u svojim molitvama, eda dostojno izvr- 
šim svoju zadaću. Zahvaljujem vam, na vašoj ljubavi i susretljivosti. 
Obećavam da vas nigda ne ću zaboraviti, osobito u svetoj Misi, 
Ostajte, predragi, blagoslovljeni od Oca, Sina i Duha Svetoga — 
Amon«. Preko protpovr'eđi čuli su se glasni jecaji za svojim dobrim 
župnikom Hermanom Kad je svetu Misu svršio, okruživali su ga svi 
i lmbiili mu posvećenu ruku i pitali ga, kad se konačno dijeli iiz nji- 
hove župe. 

Dvadeset i drugog svibnja opet se zgrnulo oko župnikovog stana. 
Tog dana krenuo je župnik Herman sa svojom majkom u Goricu. Pri 
rastanku pošao je sa narodom u crkvu. Tu se konačno s ni ime opro- 
stio sa dirljivim riječima, a onda je svima podijelio blagoslov sa Pre- 
svetim. 

Narod je sa crkvenim i narodnim zastavama otpratio svog do- 
brog župnika i njegovu majku do granice župe. Veoma ganutljiv i 
srdačan, a ujedno žalostan bio je taj rastanak. Sva društva, sve kon- 
grgacije uručile su mu kitu cvijeća sa pozdravn.m govorom. Župnik 
je svima odgovorio i svima se zahvalio a narod je urnebesnim kli- 
canjem: »Živio naš dobri otac i revni svećenik Herman — živio! 
Živjela njegova majka, majka sirota — živjela!« Urnebesno kliktanje 
tako dugo je trajalo, dok župnik s majkom ne iščezne ispred njihovih 
očiju! . . . 

iNo sve ovo bila je tek kao blijeda slika, kad se dijelio župnik 
Herman sa majkom svojom. Bilo je to jutrom dvadeset i šestog svib- 
nja. No: »Ko oca i mater ljubi više nego mene, nije me dostojan«. 
Odjekivale su ove riječi Spasiteljeve i sada u duši majke i sitna, i to 
je vrhunaravna ljubav nadiječala naravnu ljubav i oni se iako uz 
gorke suze, rastaviše . . . 

3. 

Župnik Herman putovao je do svoje župe pješke. Stigao je tamo 
nekako u sumrak. Na prostranoj visoravni do crkve i župnog stana 
izdaleka ugleda jednu osobu. Časkom je išla prama njemu i nejednom 
se zaustavila. 

— Hvaljen Isus i Marija! — izdaleka pozdravi župnik. 

— Navijeke — otpozdravi čovjek. Kamo u ovo doba, velečasni, 
ako smijem pitati? 

— U vašu župu. 

— U našu župu za župnika? — veselo i radosno će čovjek. 

— Da, i pretstavljam se: Herman Trdanić 

— A ja sam, velečasni, ovdje zvonar i poslužnik u crkvi, već 
od deset godina, a bio mi je pokojni otac — Bog mu se duši smilo- 
vao — četrdeset. 

— To je lijepo i pohvalno no kako se zoveš? 

— Marko, a žena mi se zove Lucija. Imamo hvala Bogu četvero 
djece. 

— Na zdravlje — reče župnik. Nego, sigurno su, kod tebe ključi 
crkve i župnog stana. 

— Jesu i odmah ću ih donijeti čim zvonim Zdravu Mariju. 

Zvonar Marko i župnik za četvrt sata bili su u župnom stanu. 
Marko je pred župnikom svijetlio voštanicom i pokazao mu kuću. 
Razdijeljena je bila u četiri prostorije: dvije sobe, kuhinja i župni 
ured. U sobama nije bilo ništa, u kuhinji planiska peć, a u župnom 
uredu stari rasklimani stolac, još gori stol i jedna oveća klupa. To 
je bilo svo pokućstvo. 

Župnik Herman dok je gledao tu siromaštinu nije ni osjetio, da 
mu je na leđima uprlnjaca teška 40 kg., no istom , kad je sve raz- 
gledao i doznao, osjetio je još veću težinu, skine je sa leđa i postavi 
na sto. Sjeo je umoran, trudan i gladan na stolac, odrješio uprtnjaču, 
izvadio zairu i kao vuk gladan stao je da jede. 

— Sjedi i ti Marko i jedi — ponudi župnik. 

— Hvala, velečasni, nijesam ni ja siit i ako sam večerao. 

— A što si imao za večeru? 

— A što? Ništa — malo neosoljenih krumpira sa tolikom čur- 
mom. Djeca — a — izjeli bi zrak. 

— A jeli to samo kod tebe, ili je takova uopće nevolja i siro- 
maštvo? 

— U mene je još pir i Božić. Kao cipelar jednomu (piokrpiim, 
drugom zakrpim cipele, pa eto dade se privezati kraj s krajem ba- 
rem sa krumpirima. Ali što ie ond ; e, gdie n'je v°ć Tebe* Bože? 

— Onda je zbiljia posvemašnja nevolja, bijeda, glad! 

— Posvemašnja, no najgore je kod dezertera, zelenog kadera, 
uzatočeniika. Glodju koru sa drveta, meso sa krepanih konja, pasa, 
mačaka i jedu, a mnogi nemaju ni toga, pa umiru od gladi. Blago 
onomu, koji ie umro ili se odsel : o — žalosno završi Marko. 

— A zašto ljudi nijesu sijali? 

— A ko će? Sva je radna sila na fronti. A gdje? Sve je vojska i 
oružje protrlo i razrovalo. Kaže se: gdje vojska prodje, tu trava ne 
niče. 

— No onda bi se vlada morala pobrinuti. 

— Jest ,vDida se nešto brine. Ž ; čna željeznica svagdano diže na 
brdo hranu, ali to jle većinom za vojsku, no i za nju je ćoravo. Dao 
Bog. da bude i ćore. tad će što prije nestati ovog jada 

— A kako je Marko moj, narod u vjerskom pogledu? — zapita 
nadalje župnik Herman. 

— Dobro, velečasni! Naš narod uopće rado ide u crkvu, na svete 
Sakramente i Bogu se moli. Tako je bilo prije rata a tako je kod 
ženskih i djece i danas, ono što je bilo zla, nema ga, sve je dignuto 
pod pušku. 

— To me veseli i tieši. Ali silna bijeda, glad, rat, ratna granica, 
to je što nas žalosti i tišti. 

— Jest čuje se i još gore. Kažu, da će Talijani svom žestinom 
navaliti na našu voisku, a mi smo prvi na udarcu. Treba ili stradati 
ili seliti. Kako vidite, velečasni, i za nas i za Vas je strašno. Došli 
ste u naiodlučnije i naipogibeljnre vrijeme. 

— Zato me ie i poslao, preuzvišeni, da vam budem od tjelesne 
i duševne oomioći, ipa makar postao žrtvom rata. 

E. hvala Bogu, preuzvišeno^u. i vama! — iz srca uzdahne 
Marko. Kad ie tako Bog vas medju nas poživio. Nego, velečasni da 
vas pitam, kad će vam stignuti pokustvo i sve ostalo? 

— Svo pokućstvo i svo bogatstvo donio sa sobom u uprtnjači. 
A što bi i dovukao, ta i sam kažeš, da je najžešća navala na do- 
hvatu i da se pred ubojiti oružjem treba seliti. 

— Joj, onda u ovakvom pustom stanu bez kreveta, bez po- 
kućstva, bez išta?! — u čudu zapita zvonar Marko. 

— A kako je vama? 

— Jao i naopako. Prije si napunio vreću trave ili slame, pa 
eto ti udobnog ležaja, A sada nije ni toga, pa se vrti i prevrći po 
podu kao na ražnju. No mi smo seljaci, ne znamo, a ni ne možemo 

bolje i udobnije, ali Vi, naučeni na dušecima, na perju ili vuni, a 
onda dobro izjesti i popiti, a toga svega ni vama od sada ne će biti. 

— Jest, moj Marko, bilo mi je sve tako, ali sada mora drukčije, 
to jest kako ti kažeš i kako ti i svi živite. Svećenik, a osobito 

župnik, za spas svojega stada mora da sve pretrpi, sve žrtvuje, pa 

makar izgubio i život svoj. Za večeras budi dosta. Ti, moj Marko, 
idi kući, sutra zvoni za svetu Misu odulje, neka ljudi doznadu, da 
\e župnik prispio u njihovu župu. 

Marko otide, a župnik se legao na klupu. Kako mu je bilo na 
tom tvrdom ležaju, sami možemo pomisliti. 

Marko je dolazak župnika najavio dugom zvonjavom. Svi su 
pitali što bi to bilo, a kad su doznali, od veselja su Bogu 
zahvaljivali, da već jednom imadu svećenika u svojoj sredini. Do- 
brom narodu župnik je i tac i majka, i liječnik i tješitelj u svako 
doba, a osobito sada njima na fronti, u vatri, bijedi i tuzi. 

Za deset i pol već se dobrano napunila crkva. I kako se od 

veselja srce tih ljudi uzigralo, kad su vidjeli svećenika na oltaru* 
čuli sveto pjevanje, molitve i riječ Božju! 

Iza Evanđelja župnik Herman predstavio se narodu ovim rije- 
čima: »Predragi, evo me s vama po naredbi preuzvišenog biskupa. 
Poslao me je, da budem vaš župnik. To znači najprije, da upravljam 
vašim dušama, a onda vam budem duhovni otac i pastir, da vam 
budem liječnik i sudac; jednom riječi zastupnik Boga na zemlji. 

No, predragi, doznao sam, da ste vi ovdje na fronti u bijedi 
i siromaštvu, u pogibli i u vatri. Koliko bude do mene i za to ću 
se pobrinuti. Moja vrata će biti svakomu u svako doba otvorena, 
da primim najsrdačnije svakoga i da mu pomognem u duševnim i 
tjelesnim potrebama. To je moj program, i ufam se, da ću ga i izvršiti 
u ime Presvetog Trojstva, koje danas slavimo.« 

Propovijed župnikova odjeknula je duboko u srcima župljana, 
da su im se i oči suzama orosile. 

Župnik Herman nastojao je odmah da izvrši svoj program. Na 
Tijelovo držao je svečanu procesiju. Pozvao je vojne vlasti i voj- 
sku, da bi prisustvovali u što većem broiu i sveto' Misi i nrocesiri. 
I odazvale su se. Bilo je ganutljivo gledati i promatrati, gdje ide u 
procesiji Bog mira, Prvak mira, tu na fronti, gdje sve kipi od mržnie, 
osvete, ubojstva i gdje se zajednička braća, stvorovi Božji natječu, 
kako će sa najgorim i najžešćim sredstvima uništiti jedan drugoga. 
Tu, iz one male, bijele Hostije zaraćenim državama dovikivao je: 
»Ljubite se međusobno. Odvraćajte dobro za zlo. I ako ne oprostite, 
ni Ja ne ću oprostiti. A znajte, da ubojice, nenavidnici, ne će Mene 
ni mojega kraljevstva uživati«. Te odlučne, neopozovive zapovijedi, 
prijetnje i kazne vladari nijesu čuli. Pobili se, i milijuni su stradali. 
A gdie su sada uboiice? Osudio ih je Bog po pravdi svojoj! 

Kroz dvije godine, otkada bijaše ispražnjena župa L., djeca ni- 
jesu primila prvu svetu Pričest. To je bila prva briga župn'ka Her- 
mana, pa je pozvao djecu i pripravlja ih svagdano, da dostojno 
prime Spasitelja u srce svoje. I došao je taj Veliki dan, na 21. lipnja, 
na blagdan zaštitnika mladeži, svetoga Alojzija. Bilo je ganutljivo 

gledati, kako ta nevina dieca stupaju k oltaru, da po prvi put prime 
svoga Boga, svoga Spasitelja. 

Iza svete Mise podijelio im je uspomene, na kojima je bilo na- 
pisano: »Uspomena prve svete Pričesti — na fronti u župi L. 
21. lipnja 1917.« Djecu i roditelje razveselio je još i malom zakuskom, 
koiu je priredio uz pripomoć vojne vlasti. Tako se ta rijetka sve- 
čanost svršila, a tada se djeca sretna sa svojim roditeljima razidoše 
kućama svojim. 

Ali župnik Herman nije ostao samo pri tomu. On je djecu vodio 
i dal’e k Isusu, koji je rekao: »Pustite malene da idu k meni!« Da 
to uspješnije postigne, učlanio ih je u društvo »Vrtić«, pa im je 
dijelio glasnike, pripovijedao pobožne priče i mjesečno ih ispovije- 
dao i pričešćivao. 

No njegova revnost nije ostala pri djeci. Djevojke i mladiće 
učlanio je u Marijinu Kongregaciju, a muževe i žene u Ireći Red 
sv. Franje. 

Tako je sve staleže privukao dobrom Pastiru, koji će im biti 
jedini vod i utjeha tu, u najopasnijem i najstrašnijem času, između 
ubojitog oružja! 

(Nastavit će se.) 

O* Lujo Matijaca 


KRALJEVSTVO JE BOŽJE U VAMA (Luk. 17 , 21), veli Gospo- 
din . Obrati se Gospodinu svim srcem i ostavi ovaj bijedni svijet, pa 
će ti duša naći pokoja , Nauci se prezirati ono, što je izvana , a zavoli 
unutarnpn život, vn ćeš viđieti , gdie kraljevstvo Božje u tebe dolazi. 
Jer KRALJEVSTVO JE BOŽJE MIR I RADOST U SVETOM PU- 
HU, a to se ne daje bezbožnicima . Krist će k tebi doći prikazujući ti 
utjehu svoju, ako mu pripraviš dostojan stan u unutrašnjosti . On trazi 
slavu i ljepotu u nutrini duše, i tamo mu je najmilije . Često on pohodi 
duhovnog čovjeka , slatko se s njim razgovara , milo ga tješi, u obilju 
mu donosi mira i divi ti se, kako mu je osobit prijatelj «. 

* 

»Nu vjerna dušo , spremi srce svoje tome zaručniku , da se udos- 
toji k tebi doći i u tebi stanovati . Jer ovako on govori: »AKO TKO 
LJUBI MENE, RIJEČ ĆE MOJU DRŽATI, I K NJEMU ĆEMO DO- 
ĆI I KOD NJEGA ĆEMO SE NASTANITI «. ( Iv . 14, 23). 

Podaj dakle mjesta Kristu, a svima ostalima zabrani ulaz . Ako 
imaš Krista, već si bogat, i to ti je dosta. On će biti tvoj providnik i u 
svemu vjeran skrbnik, te ti nije sila pouzdavati se u ljude. Jer ljudi 
se brzo mijenjaju i brzo ih nestaje , a Krist ostaje do vijeka i krepko 
nas do konca pomaže«, 

TOMA KEMPENAC 

Ustoličenje skopskog biskupa dra Smiljana Čekade. Na lijepi blagdan Bez- 
grješnog Začeća, dne 8. prosinca, bio je u Skoplju ustoličen novi biskup dr. Srni- 
ljan Čekada. Ljubav i odanost dobrog tamošnjeg katoličkog svijeta, koje su došle 
do izražaja već nekoliko dana prije, prigodom biskupova dolaska u Skoplje, još 
su se više očitovale sada prigodom ustoličenja. Svi katolici prostrane i raspršane 
skopljanske biskupije bili su sretni, da su dobili biskupa, koji će se potpuno po- 
svetiti njima i njihovim duhovnim i tjelesnim potrebama. A o tome uvjerava sav 
dosadašnji život i rad novog biskupa. Svaku službu, koja mu je bila povjerena, 
vršio je predano, veselo .i ponizno. Onako kako je i uzeo za svoju biskupsku lozinku; 
Non ministrari sed ministrare — Ne biti služen, nego sam služiti! Uostalom i jest 
skopljanska biskupija takve naravi, da traži čovjeka u potpunom smislu aposto-la. 
A takvog je doista i našla! Pravog nasljednika svetom biskupu dru Gnidovcu. Zato 
su e-to skopljanski katolici, a s njima i svi mi veseli, da je došao na to mjesto muž, 
koji će biti pastir svoga stada. Neka ga na novom teškom putu prati blagoslov 
Božji, isprošen našim zajedničkim molitvama! 

B skupske konferencije u Zagrebu. Od 6. do 9. studenoga održane su biskup- 
ske konferencije u Zagrebu u nadbiskupskom dvoru, a pod predsjedanjem zagre- 
bačkog nadbiskupa i hrvatskog metropolite dra Alojzija Stepinca. Na konferencijama 
su, kao obično, raspravljena važna pitanja našeg crkvenog i vjerskog života. Me- 
đutim sa ovogodišnjih konferencija nije, kao inače drugih puta, izdano nikakvo 
saopćenje za javnost. 

70-gođišnjica banjalučkog biskupa. Na blagdan Krista Kralja u Banjoj Luci 
svečano je proslavljena 70-godišnjica rođenja tamošnjeg biskupa preuzv. gosp. o. 
fra Joze Garića. Proslavu su priredila sva katolička i hrvatska kulturna društva 
te katolički zavodi. Time su katolici banjalučke biskupije htjeli da odadu dužnu 
počast svome revnom i uzornom nadpastiru, a ujedno da mu odadu priznanje za 
sav njegov dosadašnji vjerski, kulturni i nacionalni rad. Neka Svemogući još dugo 
podrži dobrog biskupa na radost njegovih vjernika i na korist katoličke Crkve u 
Bosni ponosnoj. 

Značajno pismo hrvatskih preparandista u Petrinji. Nedavno su hrvatski pre^ 
parandisti i preparandistice uputili pismo svojim kolegama po ostalim hrvatskim 
preparandijama pismo proti dosadašnjem razornom radu marksista U njem među 
ostalim kažu: »Mi smo danas na ovoj prekretnici Evrope i čovječanstva odlučili, 
da kao budući vođe i prosvjetitelji hrvatskog naroda, kao njegovi učitelji obra- 
čunamo energično i zauvijek s komunizmom u redovima naše mlađe učiteljske 
generacije u Hrvatskoj. Mi smo to u Petrinji i učinili: komunizmu je u našoj 
petrinjskoj preparandiji onemogućeno daljnje nadiranje — njemu su kod nas 
polomljena krila. Pozivljemo Vas stoga, kolege i kolegice svih hrvatskih prepa- 
rarndija, da se našem prodornom likvidiranju komunizma na našim preparan- 
dijama priključite — da komunizam iz naših učiteljskih redova bude doskora uklo- 
njen i naše učiteljstvo postane pionirom i svjetionikom svojeg hrvatskog naroda, 
vodeći ga prokušanim tračnicama naše vjekovne hrvatske tradicije, koja je od 
prvih početaka uvijek bila kršćanska, evropska, katolička.« 

»Pastirski glas« o unutrašnjoj slabosti srpsko-pravoslavne crkve. Kragujevački 
»Pastirski glas«, organ »Udruženja svršenih bivših bogoslova sirpsko-pravoslavne 
crkve«, priopćuje članak svećenika Milana Pašića pod naslovom »Od čega ovisi 
uspješna misija crkve«. Promatrajući položaj pravoslavne crkve u carskoj Rusiji 
člankopisac kaže: »I svećenstvo i episkopat, naviknuti na subvencije i razne pomoći 
u materijalnom smislu, zahvalni državi na položajima, koje zauzimaju, glavni 

dio svoje službe upotrebni su, da čuvaju poredak i živote svojih dobrotvora i 
mjesto službe istini i pravdi, prirodno su služili onako, kako se naređivalo. A 
to sve činilo je, da crkva izgubi samostalnost akcije i udalji se od istina, koje 

Zadušnice u Vatikanu za kardinala Verdiera i Gomu y Tomasa. Nedavno su 
u Vatikanu održane svečane zadušnice za pariškog nadbiskupa kardinala Verdiera 
i za toledskog nadbiskupa i španjolskog primasa kardinala Gomu y Tcmasa. Za- 
dušnicama je prisustvovao također Sveti Otac Pio XII., davši na koncu sv. Mise 
preminulim kardinalima odrješenje. Ovim su zadušnicama prisustvovali također 
svi rimski kardinali, članovi diplomatskih zastupstava kod Svete Stolice, mnogi 
predstavnici vlasti te druge ugledne ličnosti. 

Smrt poznatog dominikanskog učenjaka. Nedavno je umro u Francuskoj gla- 
soviti učenjak, dominikanac o. Vincent Scheil. Rodio se je god. 1858. u Konigs- 
macker-u, blizu Thionville-a u Francuskoj. U dominikanski je I ed stupio god. 

1882. i tu završio sve filozofske i teološke nauke. Kasnije se je upisao u Visoku 
Školu u Parizu, gdje je studirao asiriologiju i egiptologiju. Odmah se je dao na 
ozbiljan naučni rad, te se je doskora pročuo kao vrijedan orientalista i arheolog. 

Boravio je mnogo na Istoku, u Turskoj, Palestini, Perziji, Egiptu, uređivao muzeje 
i osobno vodio razna iskapanja. No najveća slava pokojnog oca Scheil-a jest ta, 
što je pročitao i komentirao glasoviti Hamurabijev zakonik, koji je nađen pri 
iskapanju u Suzi. Hamurabi je bio suvremenik Abrahama, i to je vjerojatno ono 
lice, koje u Mojsijevoj knjizi Genezi dolazi pod imenom Amraphael. On je politički' 
i kulturno ujedinio Babilonce. Svakako taj dokumenat je od prvorazredne kultur- 
ne važnosti. O. Scheil je također mnogo rad.o na pitanjima Svetoga Pisma. Uza 
svu svoju slavu, ostao je o. Scheil uvijek skroman i ponizan. Pokoj njegovoj dobroj 
duši! 

Olakšise glede vječnog svijetla. U vezi sa nestašicom maslinovog ulja uslijed 
sadašnjih teških prilika dopustio je Sveti Otac Papa, pošto je saslušao prefekta 
sv. Kongregacije Obreda, da se za svječno svijetlo može upotrijebiti pčelinji vosak. 

Ako ni ovoga nema, onda bilo koje biljno ulje može poslužiti za vječno svijetlo, 
a u krajnjem slučaju i električna rasvjeta. 

Jedno krivo stanovište o radu u misijama. Nedavno je njemački list »Das 
schwarze Korps« napisao slijedeće opasne riječi o eventualnom načinu budućeg 
rada u misijama: »Vrhovno je načelo nacionalsocijalističke kolonijalne politike:- 
urođenik neka ostane kako-v jest, i evropski ga misionari ne smiju iskvariti. Uro- 
đenik neka ostane urođenik i poganin.« U tom smislu ima tu i drugih odlomaka. 

Možemo međutim odmah shvatiti, k?ko su ta načela više nego pogubna. Time se 
naime ujedno niječe sav onaj mukotrpan i uspješan rad, što ga misionari provode 
među poganima, dovodeći ih kršćanskoj kulturi i civilizaciji uopće. 

Sela s mnogo djece. Jedno od tih sela jest mala općina Baone u pokrajini 
Padova u Italiji.. Ima u njoj 139 obitelji, koje zajedno imaju 1080 djece. Na svaku 
dakle majku otpada sedmero djece Drugo selo je u Švicarskoj: Escholzmatt u 
kantonu Lucernu. Ima u njemu 30 obitelji koje ukupno imaju 350 djece. Nijedna 
od tih obitelji nema manje od desetero djece. Šest naime obitelji ima svaka po 
10 djece, osam po 11, osam po 12, tri po 13. jedna 14, jedna 15, i tri po 16 djece. 

Zaista blagoslov Božji! Kad bi se i naša hrvatska sela ugledala u ova sela! 

Novo ministarstvo za obitelj i mladež u Francuskoj. Francuzi su u ovom ratu 
krvavo osjetili što to znači nemati dovoljno mladeži i zdrave francuske obitelji. 

Zato su sada i osnovali posebno ministarstvo za obitelj i mladež. Briga za mladež 
povjerena je u Francuskoj novoj omladinskoj organizaciji: »Drugovi Francuske« 

(Compagnons de France). Organizacija je pod nadzorom novog ministarstva za 

obitelj i mladež. Glavna zadaća te organizacije jest tjelesni i športski odgoj, koji 1 

počiva na načelima kršćanskog ćudoređa. 

Briga pape za zarobljenike i bjegunce. Sveti Otac Pio XII. posvećuje veliki dio 
svoje osobne skrbi zarobljenicima, bjeguncima i stanovnicima opustošenih krajeva. 

Preko biskupskog odbora u Sjedinjenim Državama i preko organizacije Crvenog 
Križa dostavlja papa ratnim zarobljenicima pakete odijela i drugo. Njegov nuncij u 
Berlinu razdjeljuje knjige. , Također nekoji naročito unesrećeni bjegunci dobivaju 
preko nuncija u Mađarskoj, Portugalu. Francuskoj i Rumunjskoj raznovrsnu ma- 
teri jaLnu pomoć. Papa je osim toga obrazovao posebni informacioni i istraživalački 
ured za francuske zarobljenike i bjegunce. ' 

kršćanstvo nosi Ako sa tog stanovišta promatramo prilike u našoj srpskoj crkvi, 
doći ćemo do istdh zaključaka. Konstatirat ćemo, da u životu naše crkve nema 
oduševljenja, a nema ga zato, što nema žrtava i heroja misli Podzemna tutnjava 
kao da ne dopire do ušiju predstavnika naše crkve. Si J ne brige, borba za bolja 
mjesta, čuvanje uobraženih sujeta, kao da zaglušuju glas stvarnosti, koja silinom 
stihije prijeti, da oduva, da šatre i baci u zaborav hiljadugođišnja nastojanja.« 

U Španjolskoj će se opet podignuti 5000 crkava. Svima su nam još u svježem 
sjećanju nedjela neprijatelja vjere i Crkve u Španjolskoj u vrijeme tamošnjeg 
građanskog rata. Sada se radi na tome da se opt podigne orno što je bijes građan- 
skog rata srušio. Po planu obnove ima da se opet sa.gr adi nekih 75.000 zgrada. 
Među tim zgradama ima opet što većih crkava, što kapela. Možemo lako zamisliti 
kako je to veliko i s 5000 teškoćama spojeno djelo. Ako ljubav prema vjeri 
u slakom narodu, pak i u španjolskom jača je od mržnje njenih neprijatelja- 
Pomognimo i mi koliko samo možemo taj veličanstven plan plemenitog i viteškog 
španjolskog naroda! 

75 godišnjica nadbiskupa Šeptickoga. Nedavno je lavovski gvkokatoiički nad- 
biskup msgr. Š ep ti c-ki navršio sedamdeset i petu godišnjicu života. Tri milijuna Ukra- 
jinaca, koji žive u Americi, proslavili su svečano ovaj jubilej svoga crkvenog kneza 
U Larvovu su ruske vlasti zabranile svaku proslavu, pod prijetnjom, da će zatvoriti 
inače sve one crkve, koje su dosada još ostale otvorene. 

Krasan primjer francuskih katolika. Svima nam je poznato koliko su u posljed- 
njoj ratnoj godini morali trpjeti Francuzi i moralno i materijalno. Te njihove 
patnje uslijed narodne katastrofe u mesecu svibnju i lipnju došle su do svoga 
vrhunca. No sa svim tim Francuzi davaju divan primjer svoje misijske djelatnosti. 
Svoje prvo mjesto u radu za misije oni eto hoće da i sada zadrže. Tako su samo u 
posljednja dva mjeseca sakupili za misije 10 i po milijuna franaka. Tolika požr- 
tvovniost i apostolska gorljivost doista je dostojna svakog hvaljenja. Neka dakle 
Bog dade da se patnje tog velikog naroda što prije dovrše, pak da za taj uzvišeni 
apostol at budu mogli još više raditi! 

Sirenje »Marijine legije« po Sjedinjenim Državama. Irska ženska katolička 
organizacija »Marijina legija«, osnovana je g. 1921. u Dublinu u Irskoj, počela je, 
kako nedavno javlja »Osservatore Romano«, da se naglo širi i no Sjedinjenim Drža- 
vama. Prvi pokušaji, da se organizacija presadi na američko tlo, učinjeni su g. 
1932. Prvi nacionalni kongres održan je g. 1939. u Spokore u državi Waishington, 
uz sudjelovanje 14 biskupa. Pod konac iste godine bilo je već u Sjedinjenim Dr- 
žavama 600 mjesnih grupa, koje su se dijelile na 30 dijeceza. U rfajnovije vrijeme 
osnovano je u Bronxu 40, u San Framcisku 35, u St. Louisu 30, u Los Angelesu 20 
novih grupa. U apostola! članica spada napose -redovito pohađanje po kućama, 
briga za beskućnike, lajička kateheza, pouka obraćenika i t. d. Priručnik »Legio 
Mari-ae« izdan je prvi put prošle godine. 

Uspostava kršćanskog kazališta u Španjolskoj. Pred nekadašnjim učenicima 
kolegija sv. Antuna u Madridu održao je poznati pisac Seir-ano Anqiuta značajno 
predavanje o obnovi kršćanskog kazališta u Španjolskoj. U tom svom predavanju 
istakao je kako je kazalište u Španjolskoj bilo vazda na visini svojih mogućnosti, 
kada se je s narodnim životom najuže bio sirastao katolicizam. Ni Grčka, ni rimska 
a ni umjetnost kojega -drugog naroda nije nikada mogla bitno djelovati na špa- 
njolsku dramu. Proizašla iz liturgijskih igara i religioznih ophoda na trgovima, 
postigla je u t. zv. misterijima svoj najveći procvat. Mladi dramatski pokret nove 
Španjolske ide za tom povez anošću narodnog života s vjerom, kako se to vidi i 
iz nedavno s uspjehom izvedenih komada: »Santa Hermanidad« od Marquine, 
»Santa Virreima« od Pemana, »Eloriista de la Raima« od Ardavina itd. Istome cilju 
ima da posluži i Nacionalno kazalište, što ga je otvorilo ministarstvo za nacionalni 
odgoj, koje među ostalim unapređuje i uspostavu Galderonove umjetnosti. 

UDICCIRSKI ŽIVOT 


KRUNICA U SADAŠNJEM VREMENU 

Važnost molitve presv. Krun ice nije vezana na neko određeno 
vrijeme- Ta divna molitva je nekako van vremena — iznad vremena. 
Njoj su temelji u vječnosti i put joj je vječnost- Ona je imala svoje 
veliko značenje u Srednjem Vijeku, kad je nastajala- Imala ga je ka- 
snije u tolikim važnim i odlučnim časovima ii za Crkvu i za čovje- 
čanstvo« Ima ga danas, imat će ga sutra, a imat će ga do konca 
svijeta. Da do konca svijeta! Uvijek će ljudi u Krunici nalaziti pomoć. 

Međutim ipak svako vrijeme traži i nalazi posebne razloge da 
naglasi i istakne značenje ove molitve- Tako je radio u svpjim kru- 
ničkim enciklikama Sveti Otac papa Lav XIII-, kad je u presv- Krunici 
vidio spas od tolikih nevolja koje su u vrijeme njegovog upravljanja 
Crkvom tlštile čovječanstvo- Ispoređujući naime papa Lav XIII- svoje 
vrijeme sa vremenom, u kojemu je živio veliki apostol Krunice sv. 
Bominik, ovako u svojoj kruničkoj enciklici iz god- 1896. veli; »Pro- 
živjjujući prilike jednako kobne za kršćansku vjeru i jednako opasne 
za iste narodne zajednice, Mi smo shvatili, da spada na našu skrb 
toplo preporučiti ovo sredstvo mira i spasenja, što ga je Bog u svojoj 
živb'ujući prilike jednako kobne za kršćansku vjeru i jednako opasne 
velikoi blagohotnostj dao ljudskomu rodu po svojoj Majci, i što se je 
u po^bVstj Crkve dokazalo na očiti način kao osobita pomoć-« 

Kad isporedimo sada riječi iz te enciklike s kruničarskom enci- 
klikom nedavno preminulog pape Pija XI-, opažamo odmah iednaku 
želju i toplotu u preporučivanju ove divne molitve« Sveti Otac P'o 
XI« dobro je shvatio bit svoga vremena. 

A sve ono što ie utvrdio Pio XI« traje i dalie. Z*a« koia su nava- 
lila na Crkvu 1 na čovječanstvo, ne samo da nijesu izgubila ništa od 
svoie žestine i opasnosti, nego su se očitovala još u jednom kobniiem 
i opasnijem obliku« Ljubav među narodima, osjećaj bratstva u svijesti 
o prinadnosti svim jednom zajedničkom Ocu, opasno su se prodrmali« 
A ljubav, ta krepost koiu sv« Krunica na svakom svom koraku tako 
glasno propovijeda i tako ozbiljno nalaže, bolno je ran ; ena. 

Što dakle da u ovom našem žalosnom vremenu radimo? Opet u 
ruke krunicu! Nju uvijek u ruke! I što je vrijeme teže, što su izgledi 
crniji, to radosnije, to pripravnije, to više! 

I nemojmo šuštati, ako nam se na ljudsku sudeći bude činilo, da 
je sve uzalud« Putevi Božji nijesu putevi naši. I taj Bog će dati da 
iza tame dođe svijetlo, da iza mržnje dođe ljubav, da iza rata dođe 
mir - - « U to vjerujemo i prema tome radimo! 

MISIJE PO SPLITSKOJ I HVARSKOJ BISKUPIJI 

Želja je cijeloga hrvatskog Episkopata da se obave sv. pučke misije Po svim 
župama, neka bi se naš narod kroz ovu jubilarnu godinu obnovio u Kristu. Ali, da 
se u svemu doskoči, dolaze nam na pamet riječi Kristove: »Žetva je prevelika, ali 
malo poslanika«. Zato valja moliti Boga, da umnoži broj svećenika-poslanika. 

Pojedini Preuzv. biskupi obratiše se pojedinim Redovima, da im opredijele što 
više redovnika, koji bi držali misije po njihovim župama. 

Misijonari Reda v. Dominika osim misija u drugim krajevima obaviše pučke 
misije također u Splitsko-Makarskoj biskupiji, i to oci Dominik Domić i Petar Do- 
mančić u župi Zagvozd, a oci Vinko Bodlović i Petar Domančić u župama Lokvićici, 
Proložac, Runović, Poljica, Tučepi, Župa biokovska, Bašćane, Solin, Žrnovica, Sri- 
njine, Cista, Studenci, Lovreć. 

Narod se veoma lijepo odazivao, premda salijetan raznim modernim agitato- 
rima, rusiteljima reda, mira, sloge i ljubavi mnog 0 j e ljudi pristupilo na svete 
sakramente. 

U slijedećim je župama utemeljena Bratovština sv. Rozarija: Zagvozd, Runović, 
Poljica Imotska, Tučepi, Lokvićici, Solin, Cista. A u župama, u kojima je već ranije 
utemeljena, sada je oživjela boljim i bujnijim životom. 

Narod se pridružuje molitvi Krunice Rozarija, da budu svi djeea Marijina i da 
se svrstaju kao vojska u bojne redove za uništenje protuvjerskih nazora, te da 
gospodin Bog po razgovoru svoje Majke Djevice Marije, a naše moguće Odvjetnice, 
uščuva naš narod od strašnoga biča ratnih strahota. 

Drugi" su dominikanski misijonari obavili pučke misije po Hvarskoj biskupiji. 
Bili su to oci Jacint Belić i Lujo Matijaca, a obaviše misije po otoku Braču u žu- 
pama; Pučišće, Pastire, Dol, Škrip. Splitska, Supetar, Mirce, Stivan. 

Jutrom rano i na večer narod je rado dolazio na propovijedi, pomnjivo slušao 
i pratio te se u kupelji svete ispovjedi očistio od grijeha, a u svetoj Pričesti okri- 
jepio i ojačao hranom jakih. 

Bratovština Presv. Rozarija od davnina je u tim župama utemeljena a ovom 
prigodom svetih misija jačim životom oživjela. Naš narod rado moli Krunicu Ro- 
zarija, to je može se reći njegov brevijar, jer bilo da je u crkvi, ili na misi, na putu, 
u kući, on moli Krunicu Rozarija. A gdje se on moli t u je mira ljubavi, sloge, brat- 
stva, susretljivosti i snošljivosti. 


MILODARI ZA POPRAVAK CRKVE SV. DOMINIKA U SPLITU U GODINI 1939. 

L. Katalinić Din 650; J. Bobanović 2000; M. Deminić 300; M. Leović 100; N. N. 
600; R. Dulibić 92; K. Poparić 40; M. Jovanović 120; M. Burančić 111; Glarina 25; 
N. N. 100; Perić 30; Veljača 60; Dr. I. Tartaglia 80; J. Bonefačić 40; Z. Benković 15; 
B. Đerađo 130; Joić 20; M. Petrošić 250; M. Gospodmetić 90; N. Tin 600; Oukrov 
sakupila 73; Naveler 140; V. Dorić, Đakovo 100; M. Culić 500; E. E. M. Dujmovići 
140; A. Jeličić 24; K. Rađaš 24; Foisoo 24; Bartulica 30; Berić 40; Bonacci 170; Iveta 
sakupila 370; Ratković 25; A. Milišić 210; M. Burančić 130; A. Culić 30; M. Matošić 
20; D. Capunso 100; J. Eler 500; M. Murvar 40; Don D. Pavlov 140; Ugrinović 70; 
T. Gojun 100; M. Bonačić 10; L. Kargotić 50; Jelaska 10; Prkić 40; A. Rossi 40; M.’ 
Mašina-Preko 10; Matas 120; N. Tomić 20; Jariće vić 120; Udovičin 100; N. N. 20; D 
Lovrić 12; N. Buljević 12; A. Dević 12; A. Klemenčić 12; J. Cerovski 25; M. Nerra- 
lović 50; J. Krajsel 50; L. Hrepić 12; N. N. 80; Palaveršić 30; N. N. sakupila 85; N. 
Roko 72; N. Burolić 100; Don M. Čorić 100; J. Taš 1494; N. N. 3000; Metlicić sakupila 
845 od N. Laneve; Radić, Petričević, Fujirln, Tomases, Šimunović, Hribar; Cesta 
sakupila 855 od Hagendorfer, Buđar, Burinello, Peršić, Visković, Vitovec, Zuiiani, 
Vrančić. Sakupljeno u škrabicama oko 10.000. 

Dostoj se Gospodine, sve, koji nam dobro čine, poradi imena tvoga, nagraditi 
životom vječnim! Amen. A u znak harnosti namjenjuje se pjevana Misa svaku 
prvu nedjelju u mjesecu za Sve dobročince. 

GLASNIK SVOJIM PRETPLATNICIMA 
U NOVOJ GODINI 

Kao dragi prijatelj dolazi u osvit nove godine opet svojim pretplatnicima naš 
glasnik. Dolazi, da im na novi način kazuje stare istine. Dolazi naime, da te stare, 
vječne, kršćanske istine postavi u okvir sadašnjeg vremena i da ih prikaže u sklopu 
današnjih prilika i događaja. Dolazi, da im priča o svemu onome što može bilo da 
razveseli bilo da rastuži njihove dobre duše i njihova kršćanska srca. Prilike su 
doduše takve, da će svojim pretplatnicima naš i njihov glasnik iznositi moguće više 
toga, radi čega bi morali da proplaču, nego da se razvesele. Ali ništa za to. Moramo 
da bez obmamljivanja uzmemo život kakav jest. Sebe naime ne smijemo zavaravati. 
No s druge strane, upravo u tim i takvim prilikama, glasnik će svojim pretplatnicima 
donositi i utjehe. Upućivat će ih, da postoji mogućnost ozdravljenja i spasa. Ali da 
taj cilj postignemo moramo upotrebiti sredstva, koja nam je sam Bog dao i koja 
nam njegova zamjenica Crkva preporuča. Jedno odlično sredstvo jest upravo 
Marijina Krunica. I eto naš glasnik jest apostol, jest doslovno Gospin glasnik, koji 
na daleko i svima glasi uzvišenost i moć ove presvete molitve. Po njoj neka diode 
i nama pojedincima i cijeloj velikoj ljudskoj zajednici sreća, čestitost i mir! 

Ali će im »Gospina Krunica«, kao što je to radila prošlih godina, donositi 
također drugo raznovrsno gradivo. Upravo ovih zadnjih nekoliko godina donijela je 
ona više dužih pripovijesti i opisa. Pretplatnici su to s radošću primili, i na razni 
način Uredništvu izrazili svoje zadovoljstvo i zahvalnost. Zato ćemo također kroz 
cijelu ovu godinu donositi jednu veliku pripovijest, točnije uzbudljiv jedan opis 
stradanja, zgoda i nezgoda, što ih je doživio jedan nadasve revan svećenik pri 
vršenju svoga pastirskog djelovanja u svjetskom ratu na samoj fronti, a onda i 
kasnije na župi. »U ratnom vihoru» jest istinit opis doživljenih strahota, ali ij 
duhovnih utjeha. Uvjereni smo, da će to naši čitatelji s velikom napetošću či- 
tati, napose kad je autor toga omiljeli pučki pisac g. Lujo Matijaca. Kako naši 
čitatelji vide, donošenjem toga opisa počinjemo već u ovom broju. A napetost će, 
uvjereni smo, od broja do broja neprestano rasti. 

Kad eto naš glasnik vrši savjesno svoju dužnost prema pretplatnicima, nadamo 
se da će. je i »ni vršiti prema njemu. Velimo, da se mi nadamo, a uvjereni smo, 
da su naši pretplatnici svjesni toga, da imamo i pravo to od njih zahtjevati. Taj 
zahtjev je doista naš minimum prema njima. Ali nek a međutim to ne 
bude njihov minimum prema nama! Svi naši pretplatnici znadu, kako 
je dana« sve poskupilo. Pa tako i u štamparskom, izdavačkom poslu. Kad bi i^švi 
naši pretplatnici savjesno ispunjali svoju dužnost ( a ima ih nažalost toliko još 
nemarnih!) mi još uvijek ne bismo u našim izdacima mogli vezati kraj s krajem. 
A ipak mi ostajemo eto pri staroj pretplati! Neka zato barem revni 
pretplatnici dodaju k pretplati koji dinarčić dara! Ako su 
već poslali pretplatu i nemaju našeg čeka pri ruci, neka bilo na kojoj pošti uzmu 
jedan prazan ček, napisu na njemu naš naslov: UPRAVA »GOSPINE KRUNICE« 
i broj našeg čekovnog računa: 36.817, i stvar je gotova. Unaprijed im topla hvala, 
a od Majke Božje obilna plata. 

Nadamo se također da naši revni prijatelji ne će propustiti naći kojega 
novoga pretplatnika. Barem jednoga! Mi smo radi toga nakladu 
prvog broja nešto povisili i očekujemo sada šiljanje imena novih pretplatnika. Ali 
po mogućnosti odmah i pretpilatu! Sve će to biti mala žrtva za naše pretplatnike, 
ali za nas velika pomoć i znatan napredak. Štogod je naime broj naklade veći, to 
ujedno padaju razmjerno troškovi izdataka. A ujedno neka naši pretplatnici i 
prijatelji ne budu nigda zadovoljni time, što oni moguće živu dobro i kreposno, 
nego neka nastoje kršćanski nazor i život neprestano dalje promicati i širiti. 
Neka budu u potpunom smislu apostoli i aktivni pomagači 
u širenju Kraljevstva Kristova. 

UREDNIŠTVO I UPRAVA »GOSPINE KRUNICE«. 

DAROVI »GOSPINOJ KRUNICI« 

Po Din 5: Mihelčić Ljuibica, Ciipčić Don Filip, Katica Kotlari ć, Lucija Tvrtko- 
vić, Cecilija Zvekanović, Petar Viktorija, Vuikovjć Katarina, Terezija Mesarov, 
Viktorija Čabrajec, Franjo Kliber, Irena Atbert, Marija Puharić, Benzon Dinka, Dr. 
Matija Markov, Ivanka Vrančić, Kaurić Djurdjica, Jernejc Marija, Večerina Emi- 
lija, Kulundžić Ana, Miličić Amalija, Miiller Lajoš, Katarina Polić, Hranilović Zora, 
Omerović Franjo, Marija Grateli, Stc&ić Marija, Tonka Kostelac, Vinka Melada, 
Žuipni Ured, Luikanović Zorka, Turkalj Jelena, Mataić Vjekoslav, Vlč. Košir Ante, 
Šarac Vera, Matilda Pintar, Smoje Dujka, SS. Milosrdnice Zagreb, C. S. Drago- 
cjene Krvi, Karlovac, Leicht Valerija, Sofija Klaić, Franjo Dumek, Marta Bašić, 
Štefa Dragojević, šibalin Mato, Julka Vurdelja, Dragica Štrodl, Schveiger Hijacinta, 
Capara Temo, Pavić Matija, Marija Mrkalj, Zurić Srećka, Bereš Marija, Milković 
D.arinka, Matilda Luknović, Guibijan Barbara, Ljubica Spies, Lukrecija Zuvić, Perić 
V., Višnjić Magda, Carneluti Ivka, Virginija Cvitković, Lončar Vlatka, Kata Dragi- 
čević, Jakopović Marija, Bach Štefanija, Jožef Kofalt, Teklina Djanješić, Anka 
Lehpaner, Margita Tanner, Tadin Đilda, Jurković Marija, Kata Ferić, Ostoić Paula, 
Taljeran Vladimir, Šimunović Marija, Danica Lugarić, iZlata Šimunić, Prpič Jelka. 
Po Din 3.50: Horvat B. — Po Din 7.—: Macek Julijana. — Po Din 9.—: Kozulić 
Henrika. — Po Din 10. — : Milan Barila, Blanka Senečić, Ivka ud. Violić, Marija 
Gužvinac, Antunović Janja, Dragan ing. Dragutinović, Hoić Josip, Mila Gabrić, 
Marija Brajević, Kurelac Matilda, Dumić Terezija, Katalinić Damjan i braća, Zrne- 
gač Julijana, Pavlinac Marija. — Po Din 14.—: Korbar Dragica. — Po Din 20.—: 
Ana Šarac, Petar Barlek, Blazecky Mrija, Dr. Miho Škvrce. — Po Din 12. — : Pernar 
Anđela. — Po Din 14.—: Korbar Dragica. — Po Din 15. — :: Dobrinić Danica, Tam- 
bača Anka, Klara Kovačević. — Po Din 55. — : Ivan N. Torer, Stara Pazova. — po 
Din 45.—: Znanić Margita, Split. — Po Din 35.—: Leoipold Eisenloffel, Kozulić. — 
Po Din 15.—: Matanić Dragica, Dubrovnik, Bakran Djuro, Zagreb, Vilma Gvozda- 
nović, Vinkovci. — Po Din 30.—: Beroš Ruža, Hodošan, Bošković Katica, Selca, Bajić 
Filip. — Po Din 40. — : Franović Josip. 

Zahvaljujući našim dobrim prijateljima, izričemo nadu, da će se oni i dalje 
sjećati svoga Glasnika, a ostale pretplatnike molimo, da se ii oni povedu za nji- 
hovim krasnim primjerom. Svima Bog stostruko platio! 


KALENDAR »GOSPINE KRUNICE« 
ZA GODINU 1941. 


Već je razaslan i otpremljen svima dosadašnjim naručiteljima i 
pretplatnicima, i narudžbe danomice stižu. Vidi se, da je ove godine 
zanimanje za naš kalendar veće nego dosada. A nije se čuditi, jer 
je i obilniji odličnim sadržajem i bogatiji ilustracijama, a ipak nije 
mu povišena cijena, t, j. Din 10. — po komadu, a s poštarinom Din 
11.50. 

Ko voli vrsno, dobro i zanimljivo štivp, neka se požuri javiti 
nam, da mu otpošljemo kalendar, samo novi naručitelji treba da una- 
prijed otpošlju označenu pretplatu od Din 11.50 

Uprava 

KALENDARA GOSPINE KRUNICE 
Zagreb, 

Kažotićev trg 4. 

NOVO! NOVO! 

STJEPAN LEBEDINA O. P. : 

HRVATSKI KRUHIČARI 
U VJEČNOM GRADU 

Bogato ilustrirana i vrlo otmjeno opremljena 
izašla je iz štampe knjiga o prvom kruničarskom 
hodočašću u Rim — Pompej, na ponovne želje i 
preporuke hodočasnika. Uz obilje fotografija, a 
ukrašena posebnim blagoslovom i potpisom Sv. 
Oca Pape Pija XII., kao i u sasvim modernoj 
fotomontaži naslovne stranice, ova je knjiga 
akvizit u literaturi naših hodočašća, jer pret- 
stavlja uz ostalo i zaokružen plan, kako se može 
u prilično ograničeno vrijeme posjetiti rimske 
znamenitosti i doživjeti toliko divnih i za život 
neprolaznih utisaka i uspomena. Svakom rim- 
skom hodočasniku bit će ovo mila uspomena! 

Zbog ograničene naklade treba požuriti 
narudžbom. 

Narudžbe primar 

NAKLADA »ISTINA« - ZAGREB 

KAŽOTIĆEV TRG 4. 

Cijena Din, 15. — , s poštarinom 2. — Din. više. 

SERGIJE V, ŠTEJN, PROF.: 

MOJ PUT K BOGU 

Vjerske uspomene 

Katolicizam je oduvijek privlačio velike duhove. To je bio visoki 
svjetionik, koji je mamio njihove duše, željne svijetla i istine. 
Konvertiti svih naroda to rječito govore. A možda najrječitije 
upravo ruski konvertiti. Sjetimo se samo nekojih: Pečerin, 
Solovjev, Čaadajev, Volkonskij, Dejbner! Njima se dostojno 
pridružuje profesor Sergije V. Štejn. Ova njegova autobiografija 
pisana je nadasve zanimljivo i uvjerljivo. Čita se kao roman. 
To je knjiga, koja na čovjeka doista ostavlja dojam. Svatko 
će zato biti zahvalan nakladi »Istina«, što je zasebno izdala 
ovu snažnu konvertitsku autobiografiju. A napose zato, što ju 
je opremila s tako originalnim ilustracijama iz ruskog vjerskog 
i nacionalnog života. Već radi tih ilustracija zaslužuje nabaviti 
knjigu. Radi svega toga, a i radi niske cijene knjiga će biti u 
najkraće vrijeme razgrabljena. Tko dakle želi da ne ostane 
bez nje. neka se požuri s narudžbom. Narudžbe prima: 


NAKLADA »ISTINA« - ZAGREB 
Kažotićev trg br. 4: 


CIJENA DIN. 15.—, S POŠTARINOM 2.— DIN. VIŠE 



Aspirin 

(friginaćan - 

garantira Vam utisnuti ,,Bayer”-ov 
križ. Aspirin se dobiva u svim 
ljekarnama. 

Oglas reg ood S br 7257 od 23 marta 1940. 


ŽELJEZNE KREVETE 

dječja kolica, i sav metalni namještaj kupujete 
najpovoljnije kod proizvađača 

FILIPA B A U M A 

ZAGREB, P, Radića ul. ili Dežm&mova 2 
(Prolaz Tuškanac) 

Već 60 godina 
najjeftinije! 

Stotine hiljada kupaca iz svih 
mjesta u našoj državi r veliki broj 
naših iseljenika izvan nje 

poštom iii osobne 

kupuju kod nas — na njihovo 
potpuno zadovoljstvo — sve što 
+ im je potrebno. 

I Vi ćete biti zado- 
voljni! 

Zatražite naše 
besplatne kataloge. 



Zagreb, Ilica 


Tiskar* Braće Kralj, Zagreb 



